/* KOM/2000/0134 lopull. - CNS 2000/0055 */ Ehdotus: neuvoston päätös sosiaalista suojelua käsittelevän komitean perustamisesta



Virallinen lehti nro C 274 E , 26/09/2000 s. 0012 - 0012



Ehdotus: NEUVOSTON PÄÄTÖS sosiaalista suojelua käsittelevän komitean perustamisesta (komission esittämä) PERUSTELUT 1. Johdanto Komission uusi aloite Euroopan tasoisen yhteistyön vahvistamiseksi Komissio esitti heinäkuussa 1999 kahden aikaisemman tiedonannon ("Sosiaalisen suojelun tulevaisuus: taustaa eurooppalaiselle keskustelulle" [1] vuodelta 1995 ja " Sosiaalisen suojelun nykyaikaistaminen ja kohentaminen Euroopan unionissa" [2] vuodelta 1997) perusteella joukon ehdotuksia Euroopan tasoisen yhteistyön vahvistamiseksi sosiaalisen suojelun alalla. [1] Komission tiedonanto "Sosiaalisen suojelun tulevaisuus: taustaa eurooppalaiselle keskustelulle", KOM(95) 466 lopull. [2] Komission tiedonanto "Sosiaalisen suojelun nykyaikaistaminen ja kohentaminen Euroopan unionissa", KOM(97) 102 lopull. Uudessa tiedonannossaan "Yhteinen strategia sosiaalisen suojelun uudistamiseksi" [3] komissio ehdotti, että neuvosto hyväksyisi strategian tiiviimpää yhteistyötä varten sosiaalisen suojelun alalla. Strategian olisi perustuttava kokemustenvaihtoon, yhteistyöhön ja käynnissä olevan toimintatapojen kehityksen seurantaan ja parhaiden toimintatapojen löytämiseen. [3] Komission tiedonanto "Yhteinen strategia sosiaalisen suojelun uudistamiseksi", KOM(1999) 347 lopullinen. Komissio esitti kolme päätekijää tämän yhteistyön toteuttamiseksi: - korkean tason virkamiesryhmä: jäsenvaltioita kehotettiin nimeämään korkean tason virkamiehiä toimimaan uuden yhteistyön yhteyshenkilöinä - Sosiaalinen suojelu Euroopassa -raportin systemaattinen käyttö: voidakseen avustaa jäsenvaltioita yhteistyöprosessissa ja valvoa toimintatapojen kehitystä komissio ilmoitti aikovansa muuttaa Sosiaalinen suojelu Euroopassa -raporttiaan ja julkaista ja toimittaa sen neuvostolle jatkossa vuosittain (ks. kohta 2) - kaikkien asiaankuuluvien tahojen saaminen mukaan toimintaan: komissio kehotti muita yhteisön toimielimiä, erityisesti Euroopan parlamenttia, talous- ja sosiaalikomiteaa sekä alueiden komiteaa toimimaan yhteistyössä tässä prosessissa; se myös kehotti työmarkkinaosapuolia, kansalaisjärjestöjä sekä sosiaaliturvalaitoksia osallistumaan prosessiin. Neuvoston päätelmät Työ- ja sosiaaliasioiden neuvoston kokouksessa, joka pidettiin 22. lokakuuta 1999 Luxemburgissa, keskusteltiin yksityiskohtaisesti tiedonannossa esitetyistä ehdotuksista, ja Brysselissä 29. marraskuuta 1999 pidetyssä työ- ja sosiaaliasioiden neuvoston kokouksessa sovittiin ehdotusten toteuttamisesta. [4] [4] Neuvoston päätelmät komission tiedonannosta "Yhteinen strategia sosiaalisen suojelun uudistamiseksi", annettu 17. joulukuuta 1999, EYVL C 8, 12.1.2000, s. 7. Päätelmissään neuvosto - korostaa, että sosiaalisen suojelun uudistamisessa tarvitaan yhteistyötä, joka perustuu jäsenvaltioiden välillä sosiaalisesta suojelusta käytävään jäsenneltyyn ja jatkuvaan vuoropuheluun sekä tietojen, kokemusten ja hyvien toimintatapojen seurantaan ja vaihtoon [5] [5] Neuvoston päätelmien 3 kohta, annettu 17. joulukuuta 1999. - katsoo, että sosiaalisen suojelun tulevaisuudesta on keskusteltava Euroopan tasolla [6] [6] Neuvoston päätelmien 3 kohta, annettu 17. joulukuuta 1999. - kannattaa komission ehdotusta luoda tämän toiminnan toteuttamiseksi yhteistyön lujittamisjärjestelmä, jota valmistellaan korkean tason virkamiestyöryhmässä [7] [7] Neuvoston päätelmien 11 kohta, annettu 17. joulukuuta 1999. - korostaa, että työryhmä on perustettava mahdollisimman pian. [8] [8] Neuvoston päätelmien 12 kohta, annettu 17. joulukuuta 1999. Tämä ehdotus neuvoston päätökseksi on jatkoa näille neuvoston päätelmille, ja tarkoituksena on perustaa korkean tason virkamiesryhmä mahdollisimman pian. Ryhmän nimeksi ehdotetaan annettavaksi "Euroopan sosiaalista suojelua käsittelevä komitea". Nimellä halutaan korostaa ryhmän työn sekä jäsenvaltioiden ja komission aiemman yhteistyön välistä vastaavuutta. Yhteistyötä tehtiin työllisyyden alalla ennen Amsterdamin sopimuksen voimaantuloa. 2. Euroopan sosiaalista suojelua käsittelevä komitea ja vuosittaisen sosiaalista suojelua käsittelevän raportin valmistelu Euroopan sosiaalista suojelua käsittelevän komitean perustamisen lisäksi vahvistetun yhteistyömenettelyn toinen tärkeä väline on uusi vuosittain julkaistava sosiaalista suojelua käsittelevä raportti. Neuvoston päätelmissä vedettiin suora yhteys raportin ja sosiaalista suojelua käsittelevän komitean tehtävien välille antamalla komitealle tehtäväksi valmistella neuvostolle annettava raportti. [9] [9] Katso neuvoston päätelmien 11 kohta, annettu 17. joulukuuta 1999. Uusi vuosittain julkaistava sosiaalista suojelua käsittelevä raportti perustuu komission ja jäsenvaltioiden väliselle yhteistyölle, jota on tehty Sosiaalinen suojelu Euroopassa -raportin laatimiseksi vuosina 1993, 1995 ja 1997, ja tästä yhteistyöstä saaduille kokemuksille. Uusi raportti julkaistaan vuosittain (eikä joka toinen vuosi, kuten Sosiaalinen suojelu Euroopassa -raportti), ja siinä otetaan systemaattisesti huomioon neljä laaja-alaista tavoitetta, jotka on esitetty komission tiedonannossa ja jotka sisältyvät neuvoston päätelmiin [10]. [10] Katso neuvoston päätelmien 6 kohta, annettu 17. joulukuuta 1999. Sosiaalista suojelua käsittelevän komitean perustamisesta tehdyn neuvoston päätösluonnoksen 1 artiklan 2 kohdan kolmannessa alakohdassa tuodaan esiin uuden raportin luonne vahvistetun yhteistyön keskeisenä välineenä ja Euroopan sosiaalista suojelua käsittelevän komitean tehtävä raportin valmistelussa. Päätelmissään neuvosto vaati, että "työskentely olisi aloitettava välittömästi, ja tilanneselvitys olisi laadittava vuoden 2000 kesäkuussa kokoontuvaa Eurooppa-neuvostoa varten" [11]. Jotta komissio saavuttaisi tämän tavoitteen, se työskentelee tilapäisesti yhdessä jäsenvaltioiden nimeämien edustajien kanssa, kuten neuvosto ehdotti. Tämän tilapäisen ryhmän kaksi ensimmäistä kokousta on pidetty 26. tammikuuta ja 23. helmikuuta 2000. [11] Neuvoston päätelmien 12 kohta, annettu 17. joulukuuta 1999. 3. Työskentelyn järjestäminen muiden komiteoiden kanssa Neuvoston päätelmien 4 kohdassa korostettiin, "että sosiaalisen suojelun parantamiseksi ja uudistamiseksi tehtävän uuden yhteistyön olisi oltava yhtenäistä toimintaa, ja sen olisi pyrittävä samaan päämäärään kuin Euroopan työllisyysstrategian ja makrotaloudellisen vuoropuhelun sekä oltava vuorovaikutuksessa näiden kanssa". Tämän vuoksi tämän ehdotuksen neuvoston päätökseksi 1 artiklan 3 kohdassa tarjotaan mahdollisuus tämän neuvoston vaatiman tiiviin yhteistyön varmistamiseksi muiden asiaan liittyvien elinten ja komiteoiden kanssa. 2000/0055 (CNS) Ehdotus: NEUVOSTON PÄÄTÖS sosiaalista suojelua käsittelevän komitean perustamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, ottaa huomioon alueiden komitean lausunnon, sekä katsoo seuraavaa: (1) Euroopan komissio ehdotti 14 päivänä heinäkuuta 1999 annetussa tiedonannossaan "Yhteinen strategia sosiaalisen suojelun uudistamiseksi" (KOM(1999) 347 lopullinen) yhteistyön lujittamista sosiaalisen suojelun alalla esimerkiksi perustamalla korkean tason virkamiesryhmä. (2) Euroopan parlamentti suhtautui myönteisesti komission tiedonantoon ja virkamiesryhmän perustamiseen mietinnössään, joka koski komission tiedonantoa yhteisestä strategiasta sosiaalisen suojelun uudistamiseksi (A5-0033/2000). (3) Neuvosto korosti 17 päivänä joulukuuta 1999 annetuissa päätelmissään yhteistyön lujittamisesta sosiaalisen suojelun uudistamiseksi ja parantamiseksi (EYVL 2000/C 8/7) tarvetta yhteistyöhön sosiaalisen suojelun nykyaikaistamisessa. Yhteistyön pitäisi perustua jäsenneltyyn ja jatkuvaan vuoropuheluun, seurantaan sekä tiedon, kokemusten ja hyvien toimintatapojen vaihtoon jäsenvaltioiden välillä. (4) Samoissa päätelmissä neuvosto - tuki komission ehdotusta lujitetusta yhteistyöjärjestelystä, jossa hyödynnettäisiin korkean virkamiesryhmän toimintaa - korosti, että tällaisen yhteistyön olisi katettava kaikki sosiaalisen suojelun muodot ja avustettava tarvittaessa jäsenvaltioita kehittämään ja vahvistamaan sosiaalisen suojelun järjestelmiään, myös rahoitusta, kansallisten painopistealojen mukaisesti - piti erityisen tärkeänä, että sosiaalisen suojelun parantamiseksi ja nykyaikaistamiseksi toteutetun yhteistyön pitäisi olla yhtenäistä toimintaa, joka on rinnakkaista ja vuorovaikutteista Euroopan työllisyysstrategian kanssa samoin kuin makroekonomisen vuoropuhelun kanssa - korosti työmarkkinaosapuolten asemaa sosiaalisen suojelun nykyaikaistamisprosessissa. ON PÄÄTTÄNYT SEURAAVAA: 1 artikla 1. Perustetaan sosiaalisen suojelun neuvoa-antava komitea (jäljempänä 'komitea') edistämään yhteisön tasoista yhteistyötä sosiaalisen suojelun alalla. 2. Komitean tehtävänä on esimerkiksi - tarkastella sosiaalista suojelua jäsenvaltioissa ja yhteisössä - helpottaa tiedon, kokemusten ja hyvien toimintatapojen vaihtoa jäsenvaltioiden välillä ja komission kanssa - valmistella sosiaalista suojelua käsittelevä vuosiraportti, joka toimitetaan neuvostolle ja jossa raportoidaan toimintalinjojen kehityksestä ottaen huomioon neuvoston esittämien tavoitteiden saavuttaminen. Komitea voi neuvoston tai komission pyynnöstä valmistella muita raportteja tai lausuntoja taikka suorittaa muita tehtäviä sen toimivaltaan kuuluvilla aloilla. 3. Komitea työskentelee tarvittaessa yhteistyössä muiden sosiaali- ja talouspolitiikkaa käsittelevien elinten ja komiteoiden kanssa. 4. Toimeksiantonsa puitteissa komitea luo aiheelliset yhteydet työmarkkinaosapuoliin. 2 artikla Komiteassa on kukin jäsenvaltion nimittämää kaksi edustajaa ja kaksi komission edustajaa. Edustajien avustajina voi toimia kaksi varaedustajaa. 3 artikla 1. Komitea valitsee puheenjohtajansa jäsenvaltioiden edustajista kahden vuoden toimikaudeksi, jota ei voi uusia. 2. Komissio huolehtii komitean sihteeristön tehtävistä. 3. Komitea laatii oman työjärjestyksensä. 4. Puheenjohtaja kutsuu komitean kokoukset koolle joko omasta aloitteestaan tai kun vähintään puolet komitean jäsenistä niin pyytää. Tehty Brysselissä [...] päivänä [...]kuuta [...]. Neuvoston puolesta Puheenjohtaja RAHOITUSSELVITYS 1. Toimenpiteen nimi Sosiaalista suojelua käsittelevän komitean perustaminen 2. Budjettikohta / -kohdat A 7031 Pakolliset komiteat A 7010 Virkamatka- ja matkustuskulut sekä muut niihin liittyvät menot 3. Oikeusperusta EY:n perustamissopimuksen XI osasto; neuvoston päätös tehtäneen vuoden 2000 aikana 4. Toimenpiteen kuvaus 4.1 Yleistavoite Yhteistyön lujittamisesta sosiaalisen suojelun uudistamiseksi ja parantamiseksi 17 päivänä joulukuuta 1999 annetuissa päätelmissään (EYVL C 8, 12.1.2000, s. 7) neuvosto tuki komission ehdotusta perustaa lujitettua yhteistyötä varten mekanismi, joka toteutetaan korkean tason virkamiesryhmän toiminnan kautta. Ryhmän on tarkasteltava aiheita, jotka esitetään komission tiedonannossa "Yhteinen strategia sosiaalisen suojelun uudistamiseksi" (KOM(1999) 347 lopullinen) ja neuvoston päätelmissä. Sen tehtäviin kuuluu erityisesti sosiaalista suojelua käsittelevän vuosiraportin laatiminen ja toimittaminen neuvostolle. Neuvosto korosti myös, että ryhmä on tarpeen perustaa mahdollisimman pian. 4.2 Toimenpiteen kesto ja sen uusimista koskevat yksityiskohtaiset säännöt Ei määritelty 5. Menojen ja tulojen luokitus 5.1 Pakolliset / Ei-pakolliset menot Ei-pakolliset menot 5.2 Jaksotetut / Jaksottamattomat määrärahat Jaksottamattomat määrärahat 5.3 Oletettu tulolaji Oletettu tulolaji: ei ole 6. Meno-/tulolaji 100 % tarvittavista henkilöstö- ja kokouskuluista 7. Rahoitusvaikutukset Ei vaikutusta toimintamenoihin; hallintomenoja käsitellään kohdassa 10 8. Petostenvastaiset toimenpiteet Menot suoritetaan tavanomaisten hallinnollisten sääntöjen mukaan, jotka koskevat kokouksiin kutsuttujen asiantuntijoiden kulujen maksamista. 9. Kustannustehokkuusanalyysi 9.1 Määrälliset erityistavoitteet ja kohderyhmä Tavoitteena on perustaa sosiaalista suojelua käsittelevä komitea, joka avustaa neuvostoa sen hoitaessa vastuualueitaan sosiaalisen suojelun alalla perustamissopimuksen mukaisesti ja ottaen huomioon yhteisön toimielinten ja elinten toimivalta. Komitean vastuulla on erityisesti - tarkastella sosiaalista suojelua jäsenvaltioissa ja yhteisössä - helpottaa tiedon, kokemusten ja hyvien toimintatapojen vaihtoa jäsenvaltioiden välillä ja komission kanssa - valmistella sosiaalista suojelua käsittelevä vuosiraportti, joka toimitetaan neuvostolle ja jossa raportoidaan toimintalinjojen kehityksestä ottaen huomioon neuvoston esittämien tavoitteiden saavuttaminen. Komitea työskentelee tarvittaessa yhteistyössä muiden sosiaali- ja talouspolitiikkaa käsittelevien elinten ja komiteoiden kanssa. 9.2 Toimenpiteen perustelut Menestyksekkään yhteistyön takaamiseksi sosiaalisen suojelun alalla ja erityisesti neuvoston suosituksen (92/442/ETY) mukaisessa sosiaalisen suojelun tavoitteiden ja toimintalinjojen lähentämisessä ja komission tiedonannon (KOM(95) 466 lopullinen) "Sosiaalisen suojelun tulevaisuus: taustaa eurooppalaiselle keskustelulle" seurannassa neuvosto tuki ehdotusta "luoda tämän toiminnan toteuttamiseksi yhteistyön lujittamisjärjestelmä, jota valmistellaan korkean tason virkamiestyöryhmässä" ja korosti, "että työryhmä on perustettava mahdollisimman pian" (neuvoston päätelmät, 17 päivältä joulukuuta 1999, yhteistyön lujittamisesta sosiaalisen suojelun uudistamiseksi ja parantamiseksi, EYVL 2000/C 8/7). 9.3 Toimenpiteen seuranta ja arviointi Komitea valmistelee lausuntoja ja raportteja sosiaaliasioita käsittelevälle neuvostolle ja Eurooppa-neuvostolle. 9.4 Yhdenmukaisuus rahoitusohjelman kanssa Säädetyt toimenpiteet sisältyvät työllisyyden pääosaston rahoitusohjelmaan. 10. Hallintomenot (Talousarvion pääluokka III, osa A) 10.1 Vaikutus henkilöstön määrään >TAULUKON PAIKKA> Lisävirkojen perustamisaikataulu: neuvoston päätöksen hyväksymisen jälkeen, todennäköisesti vuoden 2000 jälkipuoliskolla. 10.2 Lisähenkilöstön taloudellinen kokonaisvaikutus euroa >TAULUKON PAIKKA> Ilmoitetuista määristä on käytävä ilmi lisähenkilöstöstä aiheutuvat kokonaiskustannukset koko toimenpiteen keston ajalta, jos kesto on ennalta määritelty, ja 12 kuukauden ajalta, jos kestoa ei ole määritelty. 10.3 Toimenpiteestä aiheutuvien muiden hallintomenojen kasvu Matkakustannukset jäsenvaltioiden asiantuntijoille maksetaan voimassa olevien sääntöjen mukaisesti. Komissio järjestää komitean kokoukset komission kokoustiloissa. Komissio järjestää tulkkauksen. Komitea kokoontuu noin 8 kertaa vuodessa. Nämä kahdeksan kokousta (30 osallistujaa) maksavat arviolta 180 000 EUR vuodessa; ne maksetaan budjettikohdasta A 7031. euroa >TAULUKON PAIKKA> Ilmoitettujen määrien on vastattava toiminnan kokonaismenoja toimenpiteen koko keston ajalta, jos toimenpide on määräaikainen, tai 12 kuukauden ajalta, jos sen kestoa ei ole määritelty. Kaikki osastoon A7 liittyvät menot katetaan vuosittaisista hallintomäärärahoista.